**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:** ADASTRA Energija d. o. o., Opekarniška cesta 19a, 2270 Ormož

**Naprava**: Naprava za odstranjevanje ali predelava trupov živali ali odpadkov živalskega izvora z zmogljivostjo predelave več kot 10 ton na dan

**Datum pregleda**: 21. 10. 2024

*Okoljevarstveno dovoljenje (OVD) številka (št.):*

OVD št.: 35407-18/2011-20 z dne 12. 6. 2013,

Odločba št. 35406-71/2014-7 z dne 5. 2. 2015,

Odločba št. 35406-5/2019-3 z dne 23. 5. 2019 in

Odločba št. 35406-18/2022-2550-8 z dne 26. 5. 2022

**Usklajenost z OVD:**

NE - naprava ni usklajena

Pri pregledu je bilo ugotovljeno, da zavezanec v zvezi z emisijami snovi v zrak ne ravna skladno z zahtevami OVD, saj skladiščeno silažo in dehidrirano pregniti blato ni prekrito s plino in vodo nepropustno folijo na način, da je v zraku izpostavljena čim manjša površina silaže oz. dehidriranega blata. Prav tako ni izvedeno tesnjenje zalogovnikov in ostalih delov naprave. V skladu z OVD so opravili meritve emisij snovi v zrak, izmerjene mejne vrednosti so skladne z zahtevami OVD.

Industrijske odpadne vode v napravi ne nastajajo. Imajo lovilnik olj in izdelan poslovnik ter vodijo obratovalni dnevnik.

Zavezanec skladno z izdanim OVD zvaja obratovalni monitoringa hrupa za napravo vsako tretje koledarsko leto. Meritve hrupa niso bile prekoračene.

Zavezanec z odpadki, ki nastanejo zaradi opravljanja dejavnosti, ravna skladno s predpisi, vodi vse predpisane evidence, izvaja monitoringa kakovosti pregnitega blata. V bioplinarni zagotavljajo higienizacijo skladno z zahtevami OVD.

Zavezanec ima izdelan plan preventivnega vzdrževanja.

Zavezanec vodi mesečno evidenco o porabi vode in energije.

Vsa poročila pravočasno posreduje na ARSO.

**Zaključki / naslednje aktivnosti:**

Zavezancu so bili izdani sklepi o izvršbi z denarno kaznijo.Naslednji redni inšpekcijski pregled je predviden v skladu s planom Inšpektorata.